ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2063/96 υποβολή: Glyn Ford (PSE) προς την Επιτροπή (26 Ιουλίου 1996)

Θέμα: Ενδομητρίωση

Μπορεί η Επιτροπή να παράσχει λεπτομέρειες σχετικά με τον αριθμό των γυναικών στην Ευρώπη που πάσχουν από ενδομητρίωση, και να γνωστοποιήσει τα μέτρα που λαμβάνονται για τη διερεύνηση των αιτίων και την εν γένει έρευνα σχετικά με την ασθένεια αυτή;

Απάντηση της κας Cresson εξ ονόματος της Επιτροπής (30 Σεπτεμβρίου 1996)

Η ενδομητρίωση είναι ασθένεια η οποία προσβάλλει τις γυναίκες που έχουν εμμηνόρροια και είναι γνωστό ότι επιδρά στη γονιμότητα. Η εν λόγω ασθένεια δεν αποτελεί αντικείμενο προτεραιότητας για το πρόγραμμα πλαίσιο κοινοτικής δράσης στον χώρο της δημόσιας υγείας και δεν συμπεριλαμβάνεται στο πρόγραμμα εργασίας του ερευνητικού προγράμματος για την Βιοϊατρική και την Υγεία. Επί του παρόντος καμία δράση δεν έχει αναληφθεί σε κοινοτικό επίπεδο για το συγκεκριμένο θέμα.

Η συχνότητα εμφανίσεως της ασθένειας στα κράτη μέλη δεν είναι γνωστή και τα στοιχεία εξαρτώνται κατά πολύ από την διαγνωστική μέθοδο και τα κριτήρια που χρησιμοποιούνται.
ΓΡΑΠΤΗ ΕΡΩΤΗΣΗ E-2312/96 υποβολή: Luigi Moretti (ELDR) προς την Επιτροπή (27 Αυγούστου 1996)

Θέμα: Εκδόσεις που χρηματοδοτούνται με την υποστήριξη της Επιτροπής

Σε συνέχεια της απάντησης του κ. Flynn στην ερώτησή μου Ε-1567/96 ((ΕΕ C 322, 28.10.1996, 86. )) σχετικά με τις κοινοτικές επιδοτήσεις που χορηγήθηκαν στο Ευρωπαϊκό Κέντρο Έρευνας και Δράσης κατά του ρατσισμού και του αντισημιτισμού για το δημοσίευμα «Les Extrιmismes de l'Atlantique ΰ l'Oural», μορεί η Επιτροπή να εξηγήσει τους λόγους που την οδήγησαν να προβεί στην εν λόγω χρηματοδότηση;

Δεδομένου ότι με το χορηγηθέν ποσόν η Επιτροπή αγόρασε το 50% των αντιτύπων, μπορεί να αιτιολογήσει την επιλογή της να διαδόσει το συγκεκριμένο έργο, το οποίο περιέχει ισχυρισμούς και μελέτες η επιστημονική αξία των οποίων δικαιολογημένα γεννά αμφιβολίες;

Φρόντισε η Επιτροπή να επαληθεύσει την ακρίβεια των πληροφοριών που περιλαμβάνονται στο προαναφερθέν δημοσίευμα;

Απάντηση του κ. Flynn εξ ονόματος της Επιτροπής (1 Οκτωβρίου 1996)

Το ευρωπαϊκό κέντρο έρευνας και δράσης για τον ρατσισμό και τον αντισημιτισμό, δυνάμει του ψηφίσματος του Κοινοβουλίου της 21 Απριλίου 1993 σχετικά με την επανεμφάνιση του ρατσισμού και της ξενοφοβίας στην Ευρώπη και του κινδύνου για ακραία βία προερχόμενη από την δεξιά, είναι αποδέκτης μιας ετήσιας χορηγίας για την υλοποίηση συγκεκριμένων σχεδίων στον τομέα αυτό, που αποφασίστηκε από την αρμόδια για τον προϋπολογισμό αρχή ((ΕΕ αριθ. L 22 της 29.1.1996. )).

Η Επιτροπή δεν προμηθεύτηκε το 50% των δημοσιευθέντων αντιτύπων. Έλαβε μια δεκάδα για τις εσωτερικές της ανάγκες.

Δεν ανήκει στην αρμοδιότητα της Επιτροπής να ελέγχει πληροφορίες που δημοσιεύονται από μη κυβερνητικούς οργανισμούς, οι οποίοι λαμβάνουν επιδοτήσεις σύμφωνα με τις παρατηρήσεις του προϋπολογισμού.
ΓΡΑΠΤΗ ΕΡΩΤΗΣΗ E-2566/96 υποβολή: Iρigo Mιndez de Vigo (PPE) προς την Επιτροπή (11 Οκτωβρίου 1996)

Θέμα: Ενίσχυση των ΜΚΟ στην Τουρκία

Σύμφωνα με πληροφορίες που είδαν το φως της δημοσιότητας, οι τουρκικές αρχές ζήτησαν από την Επιτροπή να σταματήσει να επιδοτεί τις δραστηριότητες ορισμένων μη κυβερνητικών οργανώσεων (ΜΚΟ) στην Τουρκία.

Ποιά ήταν η απάντηση της Επιτροπής επί του προκειμένου;

Απάντηση του κ. Van den Broek εξ ονόματος της Επιτροπής (24 Οκτωβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-1789/96 του κ. Kaklamanis ((EE C 322, 28.10.1996, 104. )).
ΓΡΑΠΤΗ ΕΡΩΤΗΣΗ E-2008/96 υποβολή: Miguel Arias Caρete (PPE) προς την Επιτροπή (17 Ιουλίου 1996)

Θέμα: Αριθμός ελαιοδένδρων - Ιταλία

Μπορεί η Επιτροπή να μας πληροφορήσει, βάσει των στοιχείων που έχει στη διάθεσή της, ποιος είναι σήμερα ο συνολικός αριθμός ελαιοδένδρων στην Ιταλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2006/96, E-2007/96, E-2008/96, E-2009/96, E-2010/96, E-2011/96, E-2012/96 και E-2013/96 (9 Σεπτεμβρίου 1996)

Τα στατιστικά στοιχεία στον τομέα της ελαιοκομίας μπορούν να διαφέρουν αισθητά από τη μια πηγή στην άλλη και σε συνάρτηση με τους χρησιμοποιούμενους ορισμούς. Πρέπει κατά συνέπεια να ληφθούν υπόψη με επιφύλαξη. Όσον αφορά τα στοιχεία που ζητήθηκαν ιδιαίτερα από το Αξιότιμο Μέλος του Ευρωπαϊκού Κοινοβουλίου παρατίθενται οι εξής στατιστικές.

Ο συνολικός αριθμός των παραγωγικών ελαιοδένδρων σε καθένα από τα κράτη μέλη, που ανακοινώθηκε επίσημα στην Επιτροπή από τις εθνικές διοικήσεις, στο κανονιστικό πλαίσιο του ετήσιου καθορισμού των αποδόσεων σε ελιές και σε λάδι για την περίοδο εμπορίας 1994-1995, είναι ο εξής:

>TABLE>

Η μέση πυκνότητα ελαιοδένδρων στα ίδια αυτά κράτη μέλη είναι η εξής σε δένδρα ανά εκτάριο:

>TABLE>

Αυτή η μέση πυκνότητα, διαφέρει πολύ από το ένα κράτος μέλος στο άλλο, μπορεί, ωστόσο να ποικίλλει αισθητά από μία περιοχή - και μάλιστα από μία εκμετάλλευση- σε άλλη, σε συνάρντηση με την λίγο ως πολύ σημαντική εξειδίκευση ή συστηματικοποίηση της ελαιοκομίας.
ΓΡΑΠΤΗ ΕΡΩΤΗΣΗ E-2006/96 υποβολή: Miguel Arias Caρete (PPE) προς την Επιτροπή (17 Ιουλίου 1996)

Θέμα: Αριθμός ελαιοδένδρων - Ισπανία

Μπορεί η Επιτροπή να μας πληροφορήσει, βάσει των στοιχείων που έχει στη διάθεσή της, ποιος είναι σήμερα ο συνολικός αριθμός ελαιοδένδρων στην Ισπανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2006/96, E-2007/96, E-2008/96, E-2009/96, E-2010/96, E-2011/96, E-2012/96 και E-2013/96 (9 Σεπτεμβρίου 1996)

Τα στατιστικά στοιχεία στον τομέα της ελαιοκομίας μπορούν να διαφέρουν αισθητά από τη μια πηγή στην άλλη και σε συνάρτηση με τους χρησιμοποιούμενους ορισμούς. Πρέπει κατά συνέπεια να ληφθούν υπόψη με επιφύλαξη. Όσον αφορά τα στοιχεία που ζητήθηκαν ιδιαίτερα από το Αξιότιμο Μέλος του Ευρωπαϊκού Κοινοβουλίου παρατίθενται οι εξής στατιστικές.

Ο συνολικός αριθμός των παραγωγικών ελαιοδένδρων σε καθένα από τα κράτη μέλη, που ανακοινώθηκε επίσημα στην Επιτροπή από τις εθνικές διοικήσεις, στο κανονιστικό πλαίσιο του ετήσιου καθορισμού των αποδόσεων σε ελιές και σε λάδι για την περίοδο εμπορίας 1994-1995, είναι ο εξής:

>TABLE>

Η μέση πυκνότητα ελαιοδένδρων στα ίδια αυτά κράτη μέλη είναι η εξής σε δένδρα ανά εκτάριο:

>TABLE>

Αυτή η μέση πυκνότητα, διαφέρει πολύ από το ένα κράτος μέλος στο άλλο, μπορεί, ωστόσο να ποικίλλει αισθητά από μία περιοχή - και μάλιστα από μία εκμετάλλευση- σε άλλη, σε συνάρντηση με την λίγο ως πολύ σημαντική εξειδίκευση ή συστηματικοποίηση της ελαιοκομίας.
ΓΡΑΠΤΗ ΕΡΩΤΗΣΗ E-1793/96 υποβολή: Αλέξανδρος Αλαβάνος (GUE/NGL) προς την Επιτροπή (3 Iουλίου 1996)

Θέμα: Εφαρμογή της Οδηγίας 91/492

Η οδηγία 91/492/ΕΟΚ ((ΕΕ L 268 της 24.9.1991, σελ. 1.)) καθορίζει τους υγειονομικούς κανόνες που διέπουν την διάθεση στην αγορά των ζώντων διθύρων μαλακίων (οστρακοειδών). Σύμφωνα με την οδηγία τα κέντρα αποστολής και καθαρισμού οφείλουν να συμμορφωθούν με τις διατάξεις της οδηγίας μέχρι 31/12/1995. Επειδή κύριος στόχος της οδηγίας είναι η διασφάλιση της Δημόσιας Υγείας. Ερωτάται η Επιτροπή:

1. Τα κέντρα αποστολής που υπάρχουν σήμερα στην Ελλάδα πληρούν τις προδιαγραφές της οδηγίας 91/492;

2. Υπάρχουν καταγγελίες ότι ποσότητες οστρακοειδών διατίθενται χύδην και εξάγονται προς άμεση κατανάλωση σε αγορές του εξωτερικού (κυρίως Ιταλία) χωρίς τις απαραίτητες από την Οδηγία προϋποθέσεις. Μπορεί να επιβεβαιώσει ή να διαψεύσει αυτές τις πληροφορίες; Τί μέτρα προτίθεται να πάρει;

Απάντηση του κ. Fischler εξ ονόματος της Επιτροπής (5 Αυγούστου 1996)

Η οδηγία 91/492/ΕΟΚ ορίζει μία προθεσμία ώστε τα κράτη μέλη να συμμορφωθούν με τις διατάξεις της όσον αφορά τα κέντρα αποστολής των ζώντων δίθυρων μαλακίων. Η Επιτροπή συμφώνησε με τα κράτη μέλη να μην αρχίσει τις επιθεωρήσεις που προβλέπονται στο άρθρο 6 της εν λόγω οδηγίας προτού λήξει αυτή η προθεσμία. Η προθεσμία έληξε στις 31 Δεκεμβρίου 1995 και η Επιτροπή έχει προγραμματίσει μία σειρά επισκέψεων στα κράτη μέλη, κατά τη διάρκεια των ετών 1996 και 1997, για να εκτιμήσει την εφαρμογή των υγειονομικών οδηγιών από τις αρμόδιες αρχές. Τα αποτελέσματα αυτών των επισκέψεων θα αποτελέσουν αντικείμενο μιας έκθεσης προς τη μόνιμη κτηνιατρική επιτροπή. Εν αναμονή αυτής της έκθεσης, η Επιτροπή δεν διαθέτει ακόμη πληροφορίες σχετικά με τη συμμόρφωση των κέντρων αποστολής των δίθυρων μαλακίων στην Ελλάδα.

Η οδηγία 91/492/ΕΟΚ επιτρέπει την αποστολή χύμα οστρακοειδών από μία περιοχή συλλογής προς ένα κέντρο καθαρισμού ή ένα κέντρο αποστολής που βρίσκεται στο ίδιο κράτος μέλος ή σε ένα άλλο κράτος μέλος, με τον όρο ότι αυτά τα οστρακοειδή συνοδεύονται από ένα έγγραφο καταγωγής που προβλέπεται στο κεφάλαιο ΙΙ του παραρτήματος της εν λόγω οδηγίας. Τα προϊόντα αυτά δύναται να διατεθούν στην κατανάλωση μόνον εφόσον η συσκευασία τους και η σήμανσή τους πληρούν τους όρους που προβλέπονται στα κεφάλαια VII και X του παραρτήματος της οδηγίας. Οι αρμόδιες αρχές είναι υπεύθυνες για την ορθή εφαρμογή αυτών των κανόνων. Εν αναμονή της προαναφερόμενης έκθεσης και δεδομένου ότι δεν υπάρχουν καταγγελίες όσον αφορά αυτό το θέμα, η Επιτροπή δεν διαθέτει ακόμη πληροφορίες σχετικά με την ύπαρξη παραβάσεων της κοινοτικής νομοθεσίας, όπως αυτών που περιγράφονται από το Αξιότιμο Μέλος του Κοινοβουλίου. Ωστόσο, θα δοθεί ιδιαίτερη προσοχή, όσον αφορά αυτό το θέμα, κατά τις επισκέψεις που έχει προγραμματίσει η Επιτροπή.
ΓΡΑΠΤΗ ΕΡΩΤΗΣΗ E-2092/96 υποβολή: Anne Andrι-Lιonard (ELDR) προς την Επιτροπή (26 Ιουλίου 1996)

Θέμα: Πρακτικές νόθευσης του ανταγωνισμού από τουρικές επιχειρήσεις κλωστοϋφαντουργίας και ετοίμων ενδυμάτων

Φαίνεται ότι μετά την έναρξη ισχύος της τελωνειακής ένωσης με την Τουρκία η βιομηχανία κλωστοϋφαντουργίας και ετοίμων ενδυμάτων της Ευρωπαϊκής Ένωσης υφισταται αυξημένο ανταγωνισμό στον τομέα αυτό.

Οι τουρκικές κλωστοϋφαντουργικές επιχειρήσεις μεταχειρίζονται πλήθος πρακτικών νόθευσης του ανταγωνισμού και παρεμπόδισης της ομαλής λειτουργίας της αγοράς.

Αφενός οι κλωστοϋφαντουργικές επιχειρήσεις μας αντιμετωπίζουν ενισχύσεις στις εξαγωγές (της τάξεως του 17%) που καθιστούν τους τούρκους παραγωγούς κλωστοϋφαντουργικών προϊόντων αφύσικα φτηνούς (ντάμπινγκ).

Αφετέρου, φαίνεται ότι η Τουρκία εξακολουθεί να διαθέτει 11 ελέυθερες ζώνες που τους επιτρέπουν να εισάγουν και να εξάγουν χωρίς καμιά ποσόστωση ή τελωνειακό δασμό.

Όμως, μετά την έναρξη ισχύος της τελωνειακής ένωσης οι ελεύθερες αυτές ζώνες δεν θα έπρεπε κατ'αρχήν να μπορούν να χρησιμοποιούνται πλέον για εξαγωγές προς την Ευρώπη των Δεκαπέντε.

Τέλος, όλες αυτές οι πρακτικές είναι αντίθετες με το πρωτόκολλο της τελωνειακής ένωσης.

Η Ευρωπαϊκή Επιτροπή θα μπορούσε να παρέμβει, ώστε να δοθεί τέλος στις προαναφερθείσες πρακτικές που μετέρχονται οι τουρκικές κλωστοϋφαντουργικές επιχειρήσεις οι οποίες νοθεύουν τον ανταγωνισμό;

Απάντηση του Sir Leon Brittan εξ ονόματος της Επιτροπής (16 Σεπτεμβρίου 1996)

Η απόφαση του Συμβουλίου σύνδεσης ΕΚ-Τουρκίας για την εφαρμογή της τελικής φάσης της τελωνειακής ένωσης, που άρχισε να ισχύει στις 31 Δεκεμβρίου 1995, δεν αποτρέπει τα ενδιαφερόμενα μέρη από το να συνεχίσουν να χρησιμοποιούν τα αντίστοιχα μέσα τους εμπορικής άμυνας (όπως η νομοθεσία κατά του ντάμπινγκ και των επιδοτήσεων). Σχετικά με αυτό, αν η κοινοτική βιομηχανία αντιμετωπίζει προβλήματα από τις εισαγωγές προϊόντων από την Τουρκία για τις οποίες θεωρεί ότι ασκούνται αθέμιτες πρακτικές τιμολόγησης, η Κοινότητα έχει το δικαίωμα, αν πληρούνται ορισμένα κριτήρια, να λάβει μέτρα για την προστασία της βιομηχανίας της. Η κοινοτική νομοθεσία κατά του ντάμπινγκ και των επιδοτήσεων προβλέπει ότι, αν η κοινοτική βιομηχανία υποβάλει επίσημη καταγγελία στην Επιτροπή, μπορεί να αρχίσει έρευνα όσον αφορά τους ισχυρισμούς για την άσκηση αθέμιτων πρακτικών τιμολόγησης από τους εξαγωγείς τρίτης χώρας, οι οποίες προκαλούν ζημία στην κοινοτική βιομηχανία, και εν συνεχεία μπορούν να ληφθούν τα κατάλληλα μέτρα.
ΓΡΑΠΤΗ ΕΡΩΤΗΣΗ E-2262/96 υποβολή: Glyn Ford (PSE) προς την Επιτροπή (27 Αυγούστου 1996)

Θέμα: Συνέπεια της οδηγίας 91/439/ΕΟΚ για τους οδηγούς μεγάλων φορτηγών οχημάτων/οχημάτων μεταφοράς προσώπων

Δύναται η Επιτροπή να παράσχει στοιχεία περί του εάν έχει γίνει συγκριτική ταξινόμιση για ολόκληρη της Ευρωπαϊκή Ένωση των πληροφοριών περί των συνεπειών που έχει η οδηγία 91/439/ΕΟΚ ((ΕΕ L 237, 24.08.91, σ. 1. )) για τους οδηγούς μεγάλων φορτηγών οχημάτων/οχημάτων μεταφοράς προσώπων;

Εάν όχι, είναι πρόθεση της Επιτροπής να το πράξει;

Απάντηση του κ. Kinnock εξ ονόματος της Επιτροπής (20 Σεπτεμβρίου 1996)

Η οδηγία 91/439/ΕΟΚ ((ΕΕ αριθ. L 237, 24.8.1991. )) του Συμβουλίου για την άδεια οδήγησης προβλέπει ότι τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία από την 1η Ιουλίου 1996.

Στο πλαίσιο της συνήθους διαδικασίας, η Επιτροπή ταξινομεί τις πληροφορίες και ελέγχει για να επαληθεύσει την εφαρμογή.
ΓΡΑΠΤΗ ΕΡΩΤΗΣΗ E-2031/96 υποβολή: Glyn Ford (PSE) προς την Επιτροπή (19 Ιουλίου 1996)

Θέμα: Bάση τηλεπικοινωνιών των ΗΠΑ στο Γιόρσερ

Σε τι συζητήσεις έχει προβεί η Επιτροπή με την κυβέρνηση των Ηνωμένων Πολιτειών για να λάβει εγγυήσεις ως προς τη διαχείριση της επίβλεψης της αμερικανικής βάσης στο Menwith Hill;

Ποιά δραστηριότητα θα θεωρούσε η Επιτροπή απειλή για την Ασφάλεια της Ευρωπαϊκής Ένωσης, τη στρατιωτική ή την εμπορική;

Απάντηση του Sir Leon Brittan εξ ονόματος της Επιτροπής (5 Σεπτεμβρίου 1996)

Η Επιτροπή καλεί το Αξιότιμο Μέλος του Κοινουβουλίου να αναφερθεί στην απάντηση που έδωσε στην προφορική ερώτηση Η-0617/96 του κ. Bowe κατά το χρόνο ερωτήσεων της μερικής συνόδου ((Συζητήσεις του Κοινοβουλίου (Ιουλίου 1996). )) του Κοινοβουλίου της 11ης Ιουλίου 1996.

Δεδομένου ότι αυτό το θέμα δεν υπάγεται στην αρμοδιότητα της Κοινότητας, ουδέποτε τέθηκε στις συνομιλίες μεταξύ της Επιτροπής και των Ηνωμένων Πολιτειών.
ΓΡΑΠΤΗ ΕΡΩΤΗΣΗ E-2009/96 υποβολή: Miguel Arias Caρete (PPE) προς την Επιτροπή (17 Ιουλίου 1996)

Θέμα: Αριθμός ελαιοδένδρων - Πορτογαλία

Μπορεί η Επιτροπή να μας πληροφορήσει, βάσει των στοιχείων που έχει στη διάθεσή της, ποιος είναι σήμερα ο συνολικός αριθμός ελαιοδένδρων στην Πορτογαλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2006/96, E-2007/96, E-2008/96, E-2009/96, E-2010/96, E-2011/96, E-2012/96 και E-2013/96 (9 Σεπτεμβρίου 1996)

Τα στατιστικά στοιχεία στον τομέα της ελαιοκομίας μπορούν να διαφέρουν αισθητά από τη μια πηγή στην άλλη και σε συνάρτηση με τους χρησιμοποιούμενους ορισμούς. Πρέπει κατά συνέπεια να ληφθούν υπόψη με επιφύλαξη. Όσον αφορά τα στοιχεία που ζητήθηκαν ιδιαίτερα από το Αξιότιμο Μέλος του Ευρωπαϊκού Κοινοβουλίου παρατίθενται οι εξής στατιστικές.

Ο συνολικός αριθμός των παραγωγικών ελαιοδένδρων σε καθένα από τα κράτη μέλη, που ανακοινώθηκε επίσημα στην Επιτροπή από τις εθνικές διοικήσεις, στο κανονιστικό πλαίσιο του ετήσιου καθορισμού των αποδόσεων σε ελιές και σε λάδι για την περίοδο εμπορίας 1994-1995, είναι ο εξής:

>TABLE>

Η μέση πυκνότητα ελαιοδένδρων στα ίδια αυτά κράτη μέλη είναι η εξής σε δένδρα ανά εκτάριο:

>TABLE>

Αυτή η μέση πυκνότητα, διαφέρει πολύ από το ένα κράτος μέλος στο άλλο, μπορεί, ωστόσο να ποικίλλει αισθητά από μία περιοχή - και μάλιστα από μία εκμετάλλευση- σε άλλη, σε συνάρντηση με την λίγο ως πολύ σημαντική εξειδίκευση ή συστηματικοποίηση της ελαιοκομίας.
ΓΡΑΠΤΗ ΕΡΩΤΗΣΗ E-1897/96 υποβολή: Jaak Vandemeulebroucke (ARE) προς την Επιτροπή (11 Ιουλίου 1996)

Θέμα: Χρήση των γλωσσών και γλωσσικές απαιτήσεις

Η Επιτροπή γνωρίζει ότι έχω ιδιαίτερο ενδιαφέρον για τη χρήση όλων των επίσημων γλωσσών και ειδικά των Ολλανδικών. Παρά τις διάφορες ερωτήσεις και παρατηρήσεις μου και παρά τις πολλές υποσχέσεις της Επιτροπής, εξακολουθώ να διαπιστώνω παραβάσεις των ιδίων της κανόνων. Για παράδειγμα, στην αγγλική προκήρυξη θέσης COM/R/A/180 η διεύθυνση όπου θα πρέπει να υποβληθούν οι αιτήσεις δίνεται μόνο στα Γαλλικά 7 στην αίτηση για τη θέση P.B. C151 απαιτείται από τους υποψηφίους να έχουν άριστη γνώση των Αγγλικών και των Γαλλικών...

Μπορώ να ρωτήσω την Επιτροπή ποιές κυρώσεις επιβάλλονται για αυτές τις παραβάσεις του κοινοτικού δικαίου; Αν η Επιτροπή δεν επιβάλλει κυρώσεις, πώς δικαιολογεί το γεγονός ότι οι ίδιες της οι οδηγίες (όπως επανειλημμένως εκφράζονται σε απαντήσεις κοινοβουλευτικών ερωτήσεων) παραβιάζονται τόσο κατάφωρα;

Απάντηση του κ. Santer εξ ονόματος της Επιτροπής (13 Σεπτεμβρίου 1996)

Η Επιτροπή αναγνωρίζει ότι κατά λάθος η διεύθυνσή της αναγράφεται μόνο στα γαλλικά στην αγγλόφωνη έκδοση της προκήρυξης θέσης COM/R/A/180. Παρόλο όμως ότι λυπάται για το λάθος αυτό δεν θεωρεί ότι αποτελεί παραβίαση του κοινοτικού δικαίου.

Όσον αφορά την προκήρυξη του διαγωνισμού που αναφέρει το Αξιότιμο Μέλος του Κοινοβουλίου, η Επιτροπή εφιστά την προσοχή στο γεγονός ότι η παράγραφος στ) του άρθρου 28 του κανονισμού υπηρεσιακής κατάστασης προβλέπει ως γενικό όρο πρόσληψης ότι ο υποψήφιος θα πρέπει να έχει «άριστη γνώση μιας κοινοτικής γλώσσας και ικανοποιητική γνώση μιας άλλης γλώσσας των κοινοτήτων στο μέτρο που είναι αναγκαίο για τα καθήκοντα που καλείται να ασκήσει». Το εν λόγω άρθρο περιλαμβάνει μόνο τους ελάχιστους όρους και τίποτα δεν εμποδίζει να καθορίζονται στην προκήρυξη του διαγωνισμού αυστηρότεροι όροι που θα ανταποκρίνονται στις ειδικές απαιτήσεις των θέσεων ή της κατηγορίας των θέσεων τις οποίες επιδιώκουν να καταλάβουν οι υποψήφιοι.
ΓΡΑΠΤΗ ΕΡΩΤΗΣΗ P-2027/96 υποβολή: Gunilla Carlsson (PPE) προς την Επιτροπή (12 Ιουλίου 1996)

Θέμα: Οικονομικά προβλήματα των κρατών μελών

Οι μεγάλες μειώσεις του προϋπολογισμού των κρατών μελών είναι ως γνωστό συνέπεια των τεράστιων δημοσιονομικών τους δαπανών, ιδίως υπό μορφή δαπανηρών συστημάτων κοινωνικής ασφάλισης.

Διαθέτει η Επιτροπή στοιχεία σχετικά με την τακτική των κρατών μελών να αυξήσουν τη φορολογία προκειμένου να επιφέρουν, βραχυπρόθεσμα, εξυγίανση των οικονομιών τους, πληρώντας έτσι τους όρους σύγκλισης ενόψει της συμμετοχής τους στην ΕΝΕ, αντί να προβαίνουν σε διευθέτηση των διαρθρωτικών προβλημάτων του δημόσιου τομέα, που άπτονται της κοινωνικής οικονομίας;

Πώς βλέπει η Επιτροπή αυτή την κατανομή, δηλ. τις φορολογικές αυξήσεις και την δημοσιονομική εξυγίανση ως τρόπο διευθέτησης των οικονομιών;

Απάντηση του κ. de Silguy εξ ονόματος της Επιτροπής (25 Σεπτεμβρίου 1996)

Στο σύνολο της Κοινότητας, τα φορολογικά έσοδα μειώθηκαν από το μέγιστο επίπεδο του 46,2% του ακαθάριστου εγχώριου προϊόντος (ΑΕΚ) που είχαν φθάσει το 1993 σε 45,7% το 1995. Ωστόσο, σύμφωνα με τις οικονομικές προβλέψεις της Επιτροπής που καταρτίστηκαν την άνοιξη του 1996, αναμένεται ότι θα σημειώσουν περαιτέρω αύξηση το 1996 και το 1997. Ο λόγος των δαπανών έφθασε στο ανώτατο μέχρι τώρα επίπεδο του 1993 αλλά αναμένεται ότι θα συνεχισθεί η μείωσή του κατά τη διάρκεια της ιδίας περιόδου.

>TABLE>

Πηγή: Οι οικονομικές προοπτικές της Κοινότητας, Ευρωπαϊκή Οικονομία, Συμπλήρωμα Α, αριθ. 5/6 Μάϊος/Ιούνιος 1996.

Αυτό δείχνει ότι τα κράτη μέλη δεν βασίζονται μόνο στη μείωση των δαπανών προκειμένου να επιτύχουν την αναγκαία βελτίωση των δημοσιονομικών τους θέσεων αλλά επίσης, σε μικρότερο βαθμό, στην αύξηση των φορολογικών εσόδων.

Η Επιτροπή τάσσεται ανεπιφύλακτα υπέρ μιας αποφασιστικής προσπάθειας για τον περιορισμό των δημοσιονομικών ελλειμμάτων με τη μείωση των δαπανών μάλλον παρά με την αύξηση των φόρων.

Στη σύστασή της όσον αφορά τις γενικές κατευθύνσεις των οικονομικών πολιτικών των κρατών μελών της Κοινότητας ((COM (96) 211. )) η Επιτροπή αναφέρει πολλές γενικές αρχές που μπορούν να αποτελέσουν τη βάση για τη λήψη των απαιτούμενων μέτρων εξυγίανσης σύμφωνα με τις ιδιαιτερότητες κάθε χώρας: (i) ο περιορισμός του ρυθμού αύξησης των δαπανών είναι, κατά γενική ομολογία, αποτελεσματικότερος από την αύξηση των φόρων 7 (ii) είναι προτιμότερος ο αναπροσανατολισμός των δημοσίων δαπανών προς τις επενδύσεις και η εφαρμογή ενεργού πολιτικής στον τομέα της απασχόλησης μέσα στο πλαίσιο των δυνατοτήτων του σκέλους των δαπανών 7 (iii) πρέπει να βελτιωθεί η αποτελεσματικότητα των δημοσίων υπηρεσιών και (iv) η άμβλυνση της συνολικής φορολογικής πίεσης, που είναι επιθυμητή, πρέπει να γίνει μέσα στο πλαίσιο της τήρησης της απόλυτης προτεραιότητας να τεθεί το δημοσιονομικό έλλειμμα σε πτωτική τροχιά, και τα βραχυπρόθεσμα μέτρα πρέπει να αποσκοπούν στη διεύρυνση της φορολογικής βάσης και στη μείωση της φορολογικής πίεσης στην εργασία.

Αυτές οι γενικές αρχές εγκρίθηκαν πρόσφατα από το συμβούλιο Ecofin στις 8 Ιουλίου 1996.
ΓΡΑΠΤΗ ΕΡΩΤΗΣΗ E-1720/96 υποβολή: Στέλιος Αργυρός (PPE) προς την Επιτροπή (25 Iουνίου 1996)

Θέμα: Κοινοτικό πλαίσιο στήριξης για την Ελλάδα - Απορρόφηση των πόρων για το Υποπρόγραμμα Πολιτισμού

Η Ευρωπαϊκή Επιτροπή, στο πλαίσιο του Κοινοτικού Πλαισίου Στήριξης για την Ελλάδα, ενέκρινε, για το Υποπρόγραμμα Πολιτισμού για την περίοδο από 22 Νοεμβρίου 1994 έως 31 Δεκεμβρίου 1999, δημόσιες δαπάνες ύψους 271,334 εκατ. Ecu εκ των οποίων η κοινοτική χρηματοδότηση, από το ΕΤΠΑ, ανέρχεται στο ποσό των 112,033 εκατ. Ecu.

Γνωρίζει η Επιτροπή αν έχει εκτιμηθεί η δυνατότητα απορρόφησης των συγκεκριμένων πόρων, για καθένα από τα μέτρα που προτείνονται, μέσα στο χρονικό διάστημα τριών ετών που απομένουν; Υπάρχουν συμβατικές δεσμεύσεις για τις δαπάνες των Ν.Π.Ι.Δ. που χρηματοδοτούνται από το Υποπρόγραμμα σχετικά με τη διάθεση των κονδυλίων και τις λειτουργικές υποχρεώσεις σχετικά με την αποπεράτωση των έργων;

Απάντηση της κας Wulf-Mathies εξ ονόματος της Επιτροπής (2 Αυγούστου 1996)

Το επιχειρησιακό πρόγραμμα που αφορά τον τουρισμό-πολιτισμό εγκρίθηκε τον Νοέμβριο του 1995. Δεδομένου ότι η επιτροπή παρακολούθησης του επιχειρησιακού προγράμματος δεν έχει συνεδριάσει ακόμη, η Επιτροπή δεν διαθέτει επί του παρόντος επίσημες πληροφορίες ως προς το ποσοστό απορρόφησης των προβλεπόμενων σε αυτό μέτρων.

Η Επιτροπή θεωρεί ότι είναι δυνατή η απορρόφηση των πιστώσεων που έχουν διατεθεί στο υποπρόγραμμα πολιτισμού υπό τον όρο ότι θα υπάρξει αποτελεσματικότητα στις διοικητικές διαδικασίες.

Εξυπακούεται βεβαίως ότι οι φορείς υλοποίησης των σχεδίων υποχρεούνται να χρησιμοποιήσουν τις κοινοτικές πιστώσεις αποκλειστικά για τα συγχρηματοδοτούμενα σχέδια και να εξασφαλίσουν τη λειτουργία των σχεδίων μετά την περάτωσή τους.